**Ewaso Ng'iro** (vanligvis kalt **Sørlige Ewaso Ng'iro** for å skille den fra elva Ewaso Ng'iro lenger nord) er ei elv i Riftdalen i Kenya. Den renner fra Mauskogen til Natronsjøen og har et nedbørfelt på 7 600 km². Elva spiller en viktig rolle for økologien i Natronsjøen, som er det viktigste hekkestedet for den truede fuglearten dvergflamingo. Endringer i landbruken i elvas kildeområder eller i sumpene før den renner ut i sjøen kan få alvorlige følger for denne arten.

Elvas løp
---------

Ewaso Ng'iro har sitt utspring i den sørlige delen av Mauskogen. Fra Mauskogen renner elva sørover gjennom Riftdalen, øst for Nguruman-skrenten. Den krysser grensa til Tanzania, hvor den munner ut i Natronsjøen. Elva har vannføring hele året og er hovedtilløpet til sjøen.

Elva rant en gang direkte inn i sjøen, men i geologisk sett nyere tid har den blitt demmet opp av en horst ved siden av vulkanen Shompole. Dette har gjort at vannet har spredt seg ut i den stadig voksende Engare Ng'iro-sumpen, hvor elva avleirer sine sedimenter. Den nå sedimentfrie elva siger deretter ut i saltsjøen.
Den permanente sumpen dekker rundt 4 000 hektar, mens den sesongmessige flomsletta sør for sumpen er på rundt 8 000 hektar og strekker seg ned til Natronsjøen og langs østbredden av sjøen.

Miljøtrusler
------------

Dvergflamingoer over Natronsjøen
Natronsjøens nedbørfelt er blitt utpekt som *våtmark av internasjonal betydning* under Ramsar-konvensjonen. Det har imidlertid vært fremmet planer om å demme opp Ewaso Ng'iro for vannkraftverk og irrigasjon, og å overføre vann fra andre elver for å øke vannføringen. Planene omfattet også opprettelsen av en variabel ferskvannslagune på rundt 50 km².

Hvis planene blir gjennomført ville konsekvensene for innsjøens økologi være drastiske. Redusert saltholdighet og forurensing fra jordbrukskjemikalier kunne utrydde de blågrønne algene som er matkilde for dvergflamingoene. Per 2007 lot imidlertid damprosjektet å være lagt på is.

Mauskogen er viktig for å regulere og filtrere avrenningen i elvas kildeområder, men er truet av tømmerhogst og landrydding for jordbruk. Dette vil kunne medføre økt sedimenttransport i elva og større sesongmessige variasjon i vannføringen.

Referanser
----------

1. 1 2  «Information Sheet on Ramsar Wetlands (RIS), Lake Natron Basin» (PDF). *wetlands.org*. Wetlands International. 9. juli 2001. Arkivert fra originalen (PDF) 3. mars 2016. Besøkt 20. desember 2014.
2. 1 2  
«Frequently Asked Questions about the Mau Forests Complex» (PDF). The Interim Coordinating Secretariat, Office of the Prime Minister. 2. november 2009. Arkivert fra originalen (PDF) 21. oktober 2012. Besøkt 20. desember 2014.
3. 1 2 3 4  «TZ031 Lake Natron and Engaruka basin». *BirdLife International*. Arkivert fra originalen 4. mars 2016. Besøkt 20. desember 2014.
4. ↑  John K. Warren (2006). *Evaporites: Sediments, Resources And Hydrocarbons*. Birkhäuser. ISBN 3540260110.
5. ↑  R. H. Hughes, J. S. Hughes (1992). *A Directory of African Wetlands*. IUCN. s. 254. ISBN 2880329493.
6. ↑  «TNRF: Lake Natron: A summary of the major discussion points». African Conservation Foundation. 6. november 2007. Arkivert fra originalen 20. desember 2014. Besøkt 20. desember 2014.
7. ↑  E.J. Gereta, E. Wolanski, E.A.T. Chiombola (januar 2003). «Assessment of the environmental, social and economic impacts on the Serengeti ecosystem of the developments in the Mara river catchment in Kenya». Besøkt 20. desember 2014. CS1-vedlikehold: Flere navn: forfatterliste (link)

|  |  |
| --- | --- |
| Oppslagsverk/autoritetsdata | VIAF **·** GeoNames
 |